Mochamad Jasin
Letjen. (Purn.) TNI Mochamad Jasin (lahia di Sabang, Pulau Weh, Aceh, 22 Juli 1921; umua 98 taun) adolah salah surang tokoh tantara Indonesia nan pernah manjabat wakil Kapalo Staf Angkatan Darat (KSAD) TNI pado taun 1970-an.
Sabalunnyo, Mochamad Jasin pernah manjabat Panglima Daerah Militer (Pangdam) VIII Brawijaya dari taun 1967-1970. Katiko manjabat Pangdam Iskandar Muda di Aceh pado taun 1960-1963, Jasin baperanan gadang dalam manciptaan padamaian antaro Pamarentah RI jo DI/TII dibawah pimpinan Teungku Daud Beureu'eh.
Daftar isi
Petisi 50[suntiang | suntiang sumber]
Jenderal Jasin dikana sabagai jenderal nan jujur, saderhana, bapandirian sangaik kukuah sarato disiplin. Basamo babarapo urang tokoh, sarupo Mohammad Natsir, Sjafruddin Prawiranegara, Manai Sophiaan, Ali Sadikin, Hoegeng Imam Santoso, Mohammad Nazir, A.H. Nasution, Kasman Singodimedjo, A.M. Fatwa, Burhanuddin Harahap, S.K. Trimurti, Azis Saleh sarato babarapo urang tokoh lainnyo, Jasin manandotangani dokumen nan barisi kritik kapado Presiden Soeharto nan dianggap alah manyalahgunoan kakuasaannyo sabagai Presiden. Dokumen atau petisi nan ditandongani di Jakarta pado tanggal 5 Mei 1980 tu kudian dikana sabagai Petisi 50. Sabagai salah surang anggota Petisi 50, baliau paliang vokal dalam mangkritik kabijakan Soeharto pado maso Orde Baru nan dianggapnyo alah banyak manyimpang. Meskipun hubungan kaduonya sabananyo dakek, tapi Jenderal Jasin tatap kritis.
Asa usua[suntiang | suntiang sumber]
Mochamad Jasin laia di Sabang, Pulau Weh, Aceh dari surang ibu nan badarah Minangkabau jo ayah, Mochamad Iyas nan badarah Jawa.
Pandidikan[suntiang | suntiang sumber]
- Taman Siswa, Sabang
- Taman Dewasa, Medan
- Taman Guru B2 Wirogunan, Yogyakarta
- Defence General Staff College Wellington, India (1958)
Karier[suntiang | suntiang sumber]
Tantara
- Parwira Staf Daidan I Madiun (1944)
- Ajudan Kumandan Resimen 31 BKR Madiun (1945)
- Kumandan Batalion 40 Madiun (1947)
- Kumandan Brigade V Kediri (1951)
- Kapalo Staf Resimen 17 Surabaya (1951)
- Kapalo Staf Resimen Infantri 16 Jember (1951)
- Kapalo Departemen Panyarangan SSKAD (1953)
- Kapalo Departemen Lapis Baja SSKAD (1959)
- Pangdam Iskandar Muda (1960-1963)
- Atase Militer RI di Moskow (1965)
- Pangdam Brawijaya (1967-1970)
- wakil KSAD (1970)
Sipil
- Sekjen Departemen PUTL (1973)
- Direksi jo Komisaris di sajumlah PT (1974)
- Private Consultant (1975-1985)
Rujuak-an[suntiang | suntiang sumber]
- Letjen (Purn.) Mochamad Jasin: Teguh Sampai Durian Gajah Runtuh Forum Keadilan, 02 Nov 1998. Diakses 8 Mei 2013.
- 6 Jenderal berani tantang kediktatoran Soeharto Merdeka.com, 21 Maret 2013. Diakses 8 Mei 2013.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn sun_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn ban_Latn ind_Latn ind_Latn min_Latn eng_Latn min_Latn min_Latn min_Latn